Vanhustyön YAMK-koulutuksesta oppeja käytännön työhön - SAMK - Satakunnan ammattikorkeakoulu
Vanhustyön YAMK-koulutuksesta oppeja käytännön työhön
Salolainen Anu Hirvikorpi aloitti opintonsa Satakunnan ammattikorkeakoulun vanhustyön YAMK-koulutuksessa päivittääkseen Sosionomi (AMK) -tutkintonsa.
– Halusin olla ajan hermolla. AMK-tutkinnon suorittamisesta oli jo kulunut aikaa, joten kaipasin päivitystä tietoihini. Pystyin hyvin yhdistämään työn ohessa suoritettavaksi tarkoitetut monimuoto-opinnot vanhempainvapaaseen.
28.1.2019 | Teksti: Jatta Lehtonen | Kuva: Anu Hirvikorpi
Anulla on takanaan pitkä ura ikäihmisten parissa. Paras anti YAMK-opinnoissa oli juurikin vanhustyön kentän ajankohtainen kertaus. Opiskelu kokonaisuutena oli hänestä erittäin mielenkiintoista.
– Odotukseni koulutuksesta todellakin täyttyivät, monesti jopa ylittyivät. Opetus oli ammattitaitoista ja opiskelumateriaali erittäin ajankohtaista ja laadukasta. Opiskelu aikuisena, jo paljon työkokemusta omaavana, oli erittäin antoisaa. Koulutuksessa opittuja oppeja pääsi heti peilaamaan omaan työhönsä. Mielenkiintoisinta oli kuulla muiden opiskelijoiden kokemuksia ja päästä kiinni nykyaikaiseen opiskeluun esim. näyttöperusteiseen opiskeluun, kirjallisuuskatsauksien tekemiseen sekä johtamisen haasteisiin.
Anu kokee, että opiskelijan yksilölliset tarpeet huomioitiin hyvin. Tämän huomasi opiskeluaikana mm. siitä, että vastuuopettaja oli helposti tavoitettavissa.
Ylemmässä AMK-tutkinnossa opinnäytetyö on laajin yksittäinen ponnistus. Kehittämistyön tavoitteena on tukea opiskelijan asiantuntija- ja kehittämisosaamista. Anun työn aiheeksi valikoitui työyhteisön ehdotuksesta ”Osallisuuden tukeminen Palvelukeskus Ilolansalossa.”
– Toteutin tutkimuksen Bikva-menetelmän avulla, jossa haastatellaan ryhmähaastatteluna asukas- , työntekijä- ja esimiesryhmät. Tutkimus toi konkreettisia työkaluja osallisuuden tukemiseen palvelutaloasumisessa.
Anu Hirvikorpi on ollut nykyisen työnantajan, SALVA ry, palveluksessa jo 16 vuotta. Sosionomiksi valmistumisen jälkeen hän työskenteli Palvelukeskus Ilolansalossa palveluavustajana. Avustavan hoitotyön tehtävistä Anu siirtyi RAY:n rahoittamaan Etäpalveluasunto-projektiin. Projektin jatkumona syntyi SALVA ry:n kotihoito palvelutalon ulkopuolelle, jossa hän työskenteli palveluvastaavana. Palattuaan äitiyslomalta 2010 vuoden lopulla hänen nimikkeekseen tuli palveluohjaaja ja kesäkuussa 2018 Anu valittiin sosiaalipalveluiden palvelupäälliköksi, vastuualueena SALVA ry:n ja Palvelukeskus Ilolansalon sosiaalipalvelut.
Lisätietoja Vanhustyön YAMK-koulutuksesta
loka 8, 2018	| Hyvinvointi ja terveys
Parempaa vanhustyötä: johtamiseen kannattaa hakea tukea
– Johtamisella voidaan vaikuttaa vanhustyöhön, sanoo SAMKin lehtori Arja Ruisniemi, yksi Parempi vanhustyö -kirjan kirjoittajista. Hänen artikkelinsa palkittiin elokuussa SAMKin vuoden 2017 julkaisuna.
joulu 16, 2016	| Hyvinvointi ja terveys
Säkylän ikäneuvolassa palvelee nyt geronomi (YAMK) Armi Kreivilä
– Ikäneuvola on toimiva konsepti, ja tämä on tulevaisuutta. Tämä on ennen kaikkea paikka, jossa on tietoa ja osaamista ohjata ikäihmisiä oikeisiin paikkoihin ja palveluihin, sanoo vanhuspalvelujen koordinaattori Armi Kreivilä Säkylän ikäneuvolasta. Kreivilä on yksi neljästä ensimmäisestä opiskelijasta, jotka valmistuvat SAMKista ylemmästä vanhustyön koulutusohjelmasta juuri ennen joulua.
elo 20, 2019	| Opinnot ja opetus
Yli 10 000 tenttiä tenttiakvaariossa – ja vielä on tilaa lisätä akvaariotenttejä
Kymmenestuhannes tentti SAMKin tenttiakvaariossa tehtiin kesäkuun puolivälissä. Akvaariotentti tehdään tietokoneella ennakkoon sovittuna aikana. Opettajaa ei tarvita valvomassa, ja opiskelija voi tenttiä millä kampuksella tahansa.
elo 12, 2019	| SAMK
SAMK palkitsi vuoden toimijoita
heinä 8, 2019	| SAMK
Trump, Putin, Hakkarainen ja rippikoululaiset – vuoden parhaat lehtikuvat esillä Porin kampuksen Agora-salissa 15.7.–4.8.
Haemme LIIKETALOUDEN LEHTORIA (taloushallinto) 1.10. alkaen tai sopimuksen mukaan. Hakuaikaa 5.9.2019 asti. #samk… https://t.co/iHTSmJ3ccL
RT @marinaw16 First day of studies for new engineering students at SAMK Campus Rauma. #SAMK #industrial_management #logistics… https://t.co/EctrwN8evu
RT @raumafi Työttömyys alentunut Rauman seudulla muita seutukuntia ripeämmin. Lue lisää: https://t.co/oiqgDbXlg4 https://t.co/4u7smWrzRu